**Szentendre Város Önkormányzat Képviselő-testületének 12/2013. (V.14.) önkormányzati rendelete**

**a helyi építészeti-műszaki tervtanács létrehozásáról és működési rendjéről**

**(egységes szerkezetben a 3/2015. (II.17.), valamint a 22/2022. (VI.20.) önkormányzati rendeletekkel)**

Szentendre Város Önkormányzat Képviselő- testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 4. pontjában kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

*I. Fejezet*

*ÁLTALÁNOS RENDELKEZÉSEK*

**1. §[[1]](#footnote-1)**

Szentendre Város Önkormányzat Képviselő- testülete az illeszkedési szabályok érvényesülésének elősegítése, a települési környezet, a táj- és településkép, a beépítési és az építészeti jellegzetesség és látvány, a helyi jelleg védelme, valamint a helyi építészeti értékek és örökség védelme, továbbá a jogszabályok összehangolt érvényre juttatása céljából szakmai tanácsadó, véleményező testületként működő helyi építészeti-műszaki tervtanácsot (továbbiakban: Tervtanács) hoz létre és működtet.

**2. §**

(1) A Tervtanács működési területe Szentendre közigazgatási területére terjed ki.

(2)[[2]](#footnote-2) A településrendezési és az építészeti-műszaki tervtanácsokról szóló 252/2006. (XII. 7.) Korm. rendelet (továbbiakban: Rendelet), a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban Korm. rendelet), valamint a településkép védelméről szóló 1/2018. (I. 11.) önkormányzati rendelet (továbbiakban: Településképi rendelet) előírásait az e rendeletben foglalt kiegészítésekkel együtt kell alkalmazni.

*II. Fejezet*

*A TERVTANÁCSI VÉLEMÉNYEZÉS*

**1.[[3]](#footnote-3)**

**3. §**

**2. A Tervtanácsi eljárás**

**4. §**

(1)[[4]](#footnote-4) A Tervtanács megtárgyal minden olyan építészeti-műszaki tervdokumentációt, amit a településképi rendelet tervtanácsi véleményezéshez köt, vagy aminek megvitatását

*a)* az Önkormányzat főépítésze,

*b)* a tervező,

*c)* az építtető, vagy

*d)* a Polgármester

kéri.

(2)[[5]](#footnote-5) Az Önkormányzat főépítésze és a Polgármester - szakmai álláspontjának kialakításához - a Tervtanács véleményét igénybe veheti.

(3)[[6]](#footnote-6) A tervtanácsi eljárást a városi honlapról letölthető, kitöltött adatlappal lehet kezdeményezni, melyhez 1 példány papír alapú és 1 példány nem szerkeszthető formátumú, digitális adathordozón rögzített építészeti-műszaki tervdokumentációt kell mellékelni. A digitális példány átadása lehetséges a főépítész elektronikus levelezési címére való megküldéssel is.

(3a)[[7]](#footnote-7) Amennyiben a benyújtott építészeti-műszaki tervdokumentáció nem felel meg a településképi követelményeknek, a helyi építési szabályzatnak vagy az országos településrendezési és építési követelményeknek, a Tervtanács elnöke a tervdokumentáció tervtanácsi tárgyalását megtagadhatja, mely nem támogató tervtanácsi véleménnyel egyenértékű.

(4) Ugyanazon ténybeli állapot mellett azonos építészeti megoldást tartalmazó építészeti-műszaki dokumentáció, illetve konzultációs terv ismételten nem véleményezhető.[[8]](#footnote-8)

(5)[[9]](#footnote-9) Az építési tevékenység építtetőjének és az építészeti terv tervezőjének lehetősége van előzetes Tervtanácsi konzultációs vélemény megkérésére a településképi véleményezési eljárás megindítását megelőzően. Amennyiben a Korm. rendeletben és a Településképi rendeletben meghatározott tartalmú tervdokumentációt a Tervtanács engedélyezésre, illetve a tervdokumentáció alapján az építési tevékenységet megvalósításra ajánlja, a konzultációs tervtanácsi vélemény a későbbi településképi véleményezési eljárásban felhasználható.

**5. §**

(1) Az építészeti-műszaki tervtanácsi tárgyaláson elhangzott lényeges megállapításokról jegyzőkönyv készül. A jegyzőkönyv mellékletét képezi az esetleges bírálat, valamint a Tervtanács jelen lévő tagjainak és meghívott résztvevőinek aláírását tartalmazó jelenléti ív.

(2) A jegyzőkönyvnek tartalmaznia kell:

*a)* a Tervtanács nevét és székhelyét, a tárgyalás helyét és idejét,

*b)* a megtárgyalt építészeti-műszaki dokumentáció, illetve konzultációs terv tartalmának megnevezését, az építés helyét, címét,[[10]](#footnote-10)

*c)* napirendi pontonként a tervtanácsi tagok létszámát és a határozatképesség vagy határozatképtelenség tényét,

*d)* a tervező nevét, illetve elnevezését, valamint címét, illetve székhelyét,

*e)* a településképi vélemény, illetve konzultáció kérelmezőjének nevét, illetve elnevezését, címét, illetve székhelyét,[[11]](#footnote-11)

*f)* a tervtanácsi tagok napirendi pontonkénti felsorolását,

*g)* a meghívottak napirendi pontonkénti felsorolását,

*h)* a bíráló nevét és címét,

*i)* a tervtanácsi tárgyalás esetleges előzményeit (pl.: korábbi előzetes konzultáció, helyszíni bejárás),

*j)* a Tervtanács elnöke által összefoglalt tervtanácsi véleményt,

*k)* [[12]](#footnote-12)egyhangúság esetén annak tényére történő utalást, véleménykülönbség esetén a szavazás elrendelését és annak eredményét.

*l)* [[13]](#footnote-13)

(3) A Tervtanács a külön jogszabályokban foglalt előírásoknak megfelelően gondoskodik a személyes adatok védelméről és a közérdekű adatok nyilvánosságáról, valamint a titokvédelemről.

**6. §**

(1)[[14]](#footnote-14) A Tervtanács álláspontjának kialakításakor a Rendeletben és a Településképi rendeletben meghatározott véleményezés részletes szempontjait veszi figyelembe. A Tervtanács felhívhatja a figyelmet arra, ha a terv a helyi építési szabályzattal vagy az országos településrendezési és építési követelményekkel ellentétes megoldást tartalmaz.

(2)[[15]](#footnote-15) A Tervtanács álláspontját a tervtanácsi vélemény, illetve konzultációs vélemény foglalja össze. A véleménynek -ide nem értve a konzultációs véleményt- meg kell felelnie a Rendelet tartalmi és formai követelményeinek. A konzultációs tervtanácsi véleménynek nem kell a Rendelet 16.§ (2) bekezdés szerinti egyértelmű állásfoglalást tartalmaznia, elegendő kitérni azon javasolt tervmódosítási elemekre és szempontokra, amelyeket a terv átdolgozása, továbbtervezése során ajánl figyelembe venni. Ebben az esetben azonban -ellentétben a 4.§ (5) bekezdésével- az a későbbi településképi véleményezési eljárás során nem használható fel, a településképi vélemény alapjául nem szolgálhat.

(3)[[16]](#footnote-16)

*III. Fejezet*

*A TERVTANÁCS MŰKÖDÉSE*

**3. A Tervtanács összetétele**

**7. §**

(1)[[17]](#footnote-17)

(2) A Tervtanács elnökből és tervtanácsi tagokból áll, akik a tervtanácsi tárgyaláson szavazati joggal rendelkeznek.

(3)[[18]](#footnote-18)

(4)[[19]](#footnote-19)

(5)[[20]](#footnote-20) A Tervtanács tagjainak száma 8 fő, beleértve az elnököt és a Magyar Építész Kamara által delegált tagot is. A tervtanács 3 tag - beleértve az elnököt is - jelenlétével határozatképes.

(6) A Tervtanács elnöke a városi főépítész. A Tervtanács elnöke a Rendelet szerint látja el feladatát.

(7) A Tervtanács elnökének és tagjának szakmai alkalmazási feltételeit, kinevezésük és megbízásuk módját, valamint feladatukat a Rendelet szabályozza.

(8) A Tervtanács munkájának szervezését, valamint a Tervtanács működésével kapcsolatos, az elnök feladatkörébe tartozó adminisztratív feladatokat a városi főépítész munkatársa (továbbiakban: Tervtanács titkára) látja el.

(9) A Tervtanács titkárát az elnök jelöli ki, aki feladatait az elnök irányításával végzi.

(10) A Tervtanács elnöke az egyes szakkérdések tisztázása, illetve a Tervtanács megalapozottabb vélemény-nyilvánítása érdekében bírálót kérhet fel.

(11) A bírálóra a Tervtanács tagjára vonatkozó, a Rendelet szerinti szakmai feltételek az irányadók.

(12) A bíráló feladata a Tervtanácsra benyújtott tervdokumentáció írásos bírálatának elkészítése, melyre 3 munkanap áll rendelkezésére.

**8. §**

(1) A Tervtanács ülései nem nyilvánosak.

(2) A Tervtanács minden ülésére meg kell hívni és azon

*a)* szavazati joggal, tagként vesz részt a Magyar Építész Kamara által delegált tag,

*b)* [[21]](#footnote-21)

*c)* tanácskozási joggal szavazati jog nélkül vesz részt

*ca)* a bíráló,

*cb)* [[22]](#footnote-22)az építtető,

*cc)* [[23]](#footnote-23)az építészeti-műszaki tervdokumentáció tervezője,

*cd)* [[24]](#footnote-24)a Polgármester és az Alpolgármesterek,

*ce)* [[25]](#footnote-25)állandó szakértőként egy, a Polgármester által megbízott szentendrei képzőművész.

(3)[[26]](#footnote-26) A Tervtanács ülésére indokolt esetben meg lehet hívni és az ülésen tanácskozási joggal, szavazati jog nélkül vehet részt Szentendrei Közös Önkormányzati Hivatalának a napirend kérdéskörével jelentősen érintett szervezeti egységét képviselő, véleményalkotó személy.

Az elnök a Tervtanács ülésére tanácskozási joggal meghívhat(ja) továbbá

*a)* a tervvel érintett más személyt, vagy szervezet, illetőleg hatóság képviselőjét,

*b)* indokolt esetben szakértőket és más érdekelt személyeket.

**4. Összeférhetetlenség szabályai**

**9. §**

(1) Bírálóként, illetve elnökként, tagként nem vehet részt a tervtanácsi eljárásban a tárgyalandó tervdokumentáció tervezője, valamint annak

*a)* [[27]](#footnote-27)a Polgári Törvénykönyvről szóló 2013. évi V. törvényben szerinti hozzátartozója.

*b)* [[28]](#footnote-28)

*c)* [[29]](#footnote-29)

*d)* [[30]](#footnote-30)

(2) Nem vehet részt a tervtanácsi eljárásban elnökként, tagként, valamint bírálóként az a személy, aki

*a)* bűncselekményt követett el,

*b)* a szakmagyakorlással kapcsolatos szabálysértést követett el, annak jogerős megállapításától számított egy évig,

*c)* [[31]](#footnote-31)a külön jogszabályban meghatározottak szerint etikai-fegyelmi büntetést kapott a büntetés időtartama alatt és annak a kamarai nyilvántartásból való törléséig.

(3) A Tervtanácsban nem vehet részt az, akitől nem várható el az ügy tárgyilagos megítélése.

(4)[[32]](#footnote-32) A bíráló, a tag a Tervtanács elnökének haladéktalanul, de legkésőbb az ok felmerülésétől számított 3 napon belül köteles bejelenteni, ha vele szemben összeférhetetlenségi ok áll fenn.

(5) Az összeférhetetlenség elbírálásának részletes szabályairól a Tervtanács Ügyrendje rendelkezik.

**5. A Tervtanács ügyrendi szabályai**

**10. §**

(1) A Tervtanács Ügyrendje szabályozza a részletes működési szabályait a Tervtanács

*a)* ülése résztvevőinek számára és összetételére,

*b)* tagjainak tiszteletdíja mértékére,

*c)* üléseinek tervezett számára és ütemezésére,

*d)* összeférhetetlenséget érintő részletes szabályokra,

*e)* iratkezelési szabályaira

vonatkozóan.

(2)[[33]](#footnote-33) A Tervtanács működésének és eljárásának – a jelen rendeletben nem szabályozott – egyéb szabályait a Tervtanács Ügyrendje határozza meg.

**11. §**

(1) A Tervtanács működtetési költségeit Szentendre Város Önkormányzat éves költségvetésében kell szerepeltetni.

(2)[[34]](#footnote-34) Tiszteletdíj illeti meg

*a)* az elnök kivételével a Tervtanács tagját és az állandó szentendrei képzőművész szakértőt mindazon ülések tekintetében, melyeken rész vett,

*b)* a bírálót a megbízás teljesítésekor.

(2a)[[35]](#footnote-35) 2022. július 1. napjától kezdődően a tiszteletdíj mértéke

*a)* a (2) bekezdés a) pontja szerinti személyek esetében ülésenként bruttó 35.000.- Ft,

*b)* a (2) bekezdés b) pontja szerinti személy esetében bírált tervenként bruttó 35.000.- Ft.

(2b)[[36]](#footnote-36) A továbbiakban a tiszteletdíj mértékét az éves költségvetési rendelet határozza meg.

(3)[[37]](#footnote-37) Nem jár tiszteletdíj a Tervtanács tagjának, ha a Szentendrei Közös Önkormányzati Hivatal dolgozója.

(4)[[38]](#footnote-38) A tiszteletdíj kifizetésére negyedévente kerül sor.

*IV. Fejezet*

*Záró rendelkezések*

**12. §**

(1) Ez a rendelet 2013. május 15. napján lép hatályba.

(2) Jelen rendelet előírásait a 2013. május 31. napját követően indult eljárásokban kell alkalmazni.

(3) E rendelet hatályba lépésével egyidejűleg Szentendre Város Önkormányzat Képviselő- testületének az Önkormányzati Tervtanács működési rendjéről szóló 4/2009. (I.27.) Önk. sz. rendelete hatályát veszti.

Szentendre, 2013. május 9.

**dr. Dietz Ferenc s.k. dr. Molnár Ildikó s.k.**

polgármester címzetes főjegyző

**Záradék:**

A rendelet 2022. június 20-án került egységes szerkezetbe foglalásra.

**dr. Schramm Gábor**

jegyző

**Szentendre Önkormányzati Tervtanács ügyrendje**

1.[[39]](#footnote-39) A Tervtanács a véleményezési eljárások számától függően változó összetételben és időpontban ülésezik.

2. A Tervtanácsi ülés összehívását, időpontjának meghatározását a főépítész végzi.

3.[[40]](#footnote-40) A Tervtanácsi ülés személyes részvétel helyett elektronikus hírközlő eszközök igénybevételével -így interaktív kommunikációt lehetővé tevő, képi megjelenítésű információ-technikai eszközzel- is lebonyolítható.

4. A Tervtanács ülését az elnök vezeti.

5.[[41]](#footnote-41) A Tervtanács tagjainak száma 8 fő, beleértve az elnököt és a Magyar Építész Kamara által delegált tagot is. A tervtanács 3 tag - beleértve az elnököt is - jelenlétével határozatképes.

6.[[42]](#footnote-42) Az elnök átmeneti akadályoztatása esetén elsődlegesen gondoskodik a tervtanácsi ülés új, számára alkalmas időpontban való megtartásáról. Másodlagos megoldásként lehetőség szerint írásban történő felkérésben, egyszeri alkalomra szóló nyilatkozatával az átruházható jogköreinek gyakorlását a Polgármester által kijelölt szakmabéli személyre átruházhatja, aki megfelel a Rendelet szerinti tervtanács tagjára vonatkozó feltételeknek.

7. A Tervtanácsra meghívottak az ülésen tanácskozási joggal vesznek részt, távolmaradásuk a Tervtanács működését nem érinti.

8.[[43]](#footnote-43)

9.[[44]](#footnote-44)

10. Ha az összeférhetetlenség ténye miatt a kérdéses napirendi pont esetében az érintett tag/tagok nélkül a Tervtanács határozatképtelen, illetve az érintett tag/tagok szavazata a döntés szempontjából ügydöntő, véleményét semmisnek kell tekinteni.

11. A tanácskozási joggal résztvevők szavazati jog nélkül vesznek részt az ülésen.

12. A benyújtott tervdokumentációt a Tervtanács tagjai és a meghívott résztvevők számára a tárgyalás előtt legalább 3 munkanappal tanulmányozásra hozzáférhetővé kell tenni, illetve szakbíráló kijelölése esetén az elektronikus adathordozót át kell adni a szakbíráló részére. A szakbíráló szakmai véleményét a Tervtanács ülésén egy-egy példányban írásban átadja a tervezőnek és – a tervet tartalmazó elektronikus adathordozóval együtt – a Tervtanács Titkárának.

13. A Tervtanács Titkára a Polgármesteri Hivatal iratkezelési szabályai szerint a jegyzőkönyvet és annak mellékleteit, valamint a Tervtanácsi véleményt, továbbá a tervdokumentáció egy példányát és az azt tartalmazó digitális adathordozót nyilvántartásba veszi és megőrzi.

14.[[45]](#footnote-45) A Tervező, illetve az Építtető kezdeményezheti a munkaközi tervdokumentáció konzultáció keretében történő bemutatását. A konzultációról konzultációs vélemény születik, mely tartalmazza a Tervtanács – a továbbtervezéssel kapcsolatos – észrevételeit és javaslatait, de a konzultációval a terv bemutatási kötelezettsége nem feltétlenül minősül teljesítettnek. A Tervtanács a konzultációs véleményben előírhatja a terv településképi véleményezési eljárást megelőző ismételt tervtanácsi véleményeztetését, vagy a leírt szempontok alapján ajánlhatja a tervet – további főépítészi egyeztetés mellett, vagy anélkül - településképi véleményezésre.

15. A Tervtanács a külön jogszabályokban foglalt előírásoknak megfelelően gondoskodik a személyes adatok védelméről és a közérdekű adatok nyilvánosságáról, valamint a titokvédelemről.

16. A Tervtanács a döntéseit egyszerű szótöbbséggel hozza meg, szavazategyenlőség esetén az elnök szavazata dönt. A Tervtanács bármely jelenlévő tagja – beleértve az elnököt is – kezdeményezheti a többségi döntéstől eltérő, írásban benyújtott különvéleményének a napirendről készült jegyzőkönyvhöz, illetve véleményhez történő csatolását.

17. A tanácskozási joggal meghívottak távolmaradása az ülés megtartását nem akadályozza.

18.[[46]](#footnote-46) A tervtanácsi eljárásban tagként vagy bírálóként résztvevő személy - amennyiben a 9.§ szerint érintett – e tényt annak keletkezését követően, haladéktalanul köteles bejelenteni a tervtanács elnökének.

19. A tervtanácsi eljárás díj- és illetékmentes.

20.[[47]](#footnote-47) A Tervtanács működésével kapcsolatos költségeket az Önkormányzat viseli.

21.[[48]](#footnote-48)

22.[[49]](#footnote-49)

23.[[50]](#footnote-50)

24.[[51]](#footnote-51)

1. Az 1. § a Szentendre Város Önkormányzata Képviselő-testületének 22/2022. (VI. 20.) önkormányzati rendelete 1. §-ával megállapított szöveg. [↑](#footnote-ref-1)
2. A 2. § (2) bekezdése a Szentendre Város Önkormányzata Képviselő-testületének 22/2022. (VI. 20.) önkormányzati rendelete 2. §-ával megállapított szöveg. [↑](#footnote-ref-2)
3. Az 1. alcímet (3. §) a Szentendre Város Önkormányzata Képviselő-testületének 22/2022. (VI. 20.) önkormányzati rendelete 12. § a) pontja hatályon kívül helyezte. [↑](#footnote-ref-3)
4. A 4. § (1) bekezdése a Szentendre Város Önkormányzata Képviselő-testületének 22/2022. (VI. 20.) önkormányzati rendelete 3. § (1) bekezdésével megállapított szöveg. [↑](#footnote-ref-4)
5. A 4. § (2) bekezdése a Szentendre Város Önkormányzata Képviselő-testületének 22/2022. (VI. 20.) önkormányzati rendelete 3. § (1) bekezdésével megállapított szöveg. [↑](#footnote-ref-5)
6. A 4. § (3) bekezdése a Szentendre Város Önkormányzata Képviselő-testületének 22/2022. (VI. 20.) önkormányzati rendelete 3. § (1) bekezdésével megállapított szöveg. [↑](#footnote-ref-6)
7. A 4. § (3a) bekezdését a Szentendre Város Önkormányzata Képviselő-testületének 22/2022. (VI. 20.) önkormányzati rendelete 3. § (2) bekezdése iktatta be. [↑](#footnote-ref-7)
8. Módosította a 3/2015. (II.17.) önkormányzati rendelet. Hatályos: 2015. február 18-tól. [↑](#footnote-ref-8)
9. A 4. § (5) bekezdése a Szentendre Város Önkormányzata Képviselő-testületének 22/2022. (VI. 20.) önkormányzati rendelete 3. § (3) bekezdésével megállapított szöveg. [↑](#footnote-ref-9)
10. Módosította a 3/2015. (II.17.) önkormányzati rendelet. Hatályos: 2015. február 18-tól. [↑](#footnote-ref-10)
11. Módosította a 3/2015. (II.17.) önkormányzati rendelet. Hatályos: 2015. február 18-tól. [↑](#footnote-ref-11)
12. Az 5. § (2) bekezdés k) pontja a Szentendre Város Önkormányzata Képviselő-testületének 22/2022. (VI. 20.) önkormányzati rendelete 4. §-ával megállapított szöveg. [↑](#footnote-ref-12)
13. Az 5. § (2) bekezdés l) pontját a Szentendre Város Önkormányzata Képviselő-testületének 22/2022. (VI. 20.) önkormányzati rendelete 12. § b) pontja hatályon kívül helyezte. [↑](#footnote-ref-13)
14. A 6. § (1) bekezdése a Szentendre Város Önkormányzata Képviselő-testületének 22/2022. (VI. 20.) önkormányzati rendelete 5. §-ával megállapított szöveg. [↑](#footnote-ref-14)
15. A 6. § (2) bekezdése a Szentendre Város Önkormányzata Képviselő-testületének 22/2022. (VI. 20.) önkormányzati rendelete 5. §-ával megállapított szöveg. [↑](#footnote-ref-15)
16. A 6. § (3) bekezdését a Szentendre Város Önkormányzata Képviselő-testületének 22/2022. (VI. 20.) önkormányzati rendelete 12. § c) pontja hatályon kívül helyezte. [↑](#footnote-ref-16)
17. A 7. § (1) bekezdését a Szentendre Város Önkormányzata Képviselő-testületének 22/2022. (VI. 20.) önkormányzati rendelete 12. § d) pontja hatályon kívül helyezte. [↑](#footnote-ref-17)
18. A 7. § (3) bekezdését a Szentendre Város Önkormányzata Képviselő-testületének 22/2022. (VI. 20.) önkormányzati rendelete 12. § e) pontja hatályon kívül helyezte. [↑](#footnote-ref-18)
19. A 7. § (4) bekezdését a Szentendre Város Önkormányzata Képviselő-testületének 22/2022. (VI. 20.) önkormányzati rendelete 12. § e) pontja hatályon kívül helyezte. [↑](#footnote-ref-19)
20. A 7. § (5) bekezdése a Szentendre Város Önkormányzata Képviselő-testületének 22/2022. (VI. 20.) önkormányzati rendelete 6. §-ával megállapított szöveg. [↑](#footnote-ref-20)
21. A 8. § (2) bekezdés b) pontját a Szentendre Város Önkormányzata Képviselő-testületének 22/2022. (VI. 20.) önkormányzati rendelete 12. § f) pontja hatályon kívül helyezte. [↑](#footnote-ref-21)
22. A 8. § (2) bekezdés c) pont cb) alpontja a Szentendre Város Önkormányzata Képviselő-testületének 22/2022. (VI. 20.) önkormányzati rendelete 7. § (1) bekezdésével megállapított szöveg. [↑](#footnote-ref-22)
23. A 8. § (2) bekezdés c) pont cc) alpontja a Szentendre Város Önkormányzata Képviselő-testületének 22/2022. (VI. 20.) önkormányzati rendelete 7. § (1) bekezdésével megállapított szöveg. [↑](#footnote-ref-23)
24. A 8. § (2) bekezdés c) pont cd) alpontja a Szentendre Város Önkormányzata Képviselő-testületének 22/2022. (VI. 20.) önkormányzati rendelete 7. § (1) bekezdésével megállapított szöveg. [↑](#footnote-ref-24)
25. A 8. § (2) bekezdés c) pont ce) alpontját a Szentendre Város Önkormányzata Képviselő-testületének 22/2022. (VI. 20.) önkormányzati rendelete 7. § (2) bekezdése iktatta be. [↑](#footnote-ref-25)
26. A 8. § (3) bekezdése a Szentendre Város Önkormányzata Képviselő-testületének 22/2022. (VI. 20.) önkormányzati rendelete 7. § (3) bekezdésével megállapított szöveg. [↑](#footnote-ref-26)
27. A 9. § (1) bekezdés a) pontja a Szentendre Város Önkormányzata Képviselő-testületének 22/2022. (VI. 20.) önkormányzati rendelete 8. § (1) bekezdésével megállapított szöveg. [↑](#footnote-ref-27)
28. A 9. § (1) bekezdés b) pontját a Szentendre Város Önkormányzata Képviselő-testületének 22/2022. (VI. 20.) önkormányzati rendelete 12. § g) pontja hatályon kívül helyezte. [↑](#footnote-ref-28)
29. A 9. § (1) bekezdés c) pontját a Szentendre Város Önkormányzata Képviselő-testületének 22/2022. (VI. 20.) önkormányzati rendelete 12. § g) pontja hatályon kívül helyezte. [↑](#footnote-ref-29)
30. A 9. § (1) bekezdés d) pontját a Szentendre Város Önkormányzata Képviselő-testületének 22/2022. (VI. 20.) önkormányzati rendelete 12. § g) pontja hatályon kívül helyezte. [↑](#footnote-ref-30)
31. Módosította a 3/2015. (II.17.) önkormányzati rendelet. Hatályos: 2015. február 18-tól. [↑](#footnote-ref-31)
32. A 9. § (4) bekezdése a Szentendre Város Önkormányzata Képviselő-testületének 22/2022. (VI. 20.) önkormányzati rendelete 8. § (2) bekezdésével megállapított szöveg. [↑](#footnote-ref-32)
33. A 10. § (2) bekezdése a Szentendre Város Önkormányzata Képviselő-testületének 22/2022. (VI. 20.) önkormányzati rendelete 9. §-ával megállapított szöveg. [↑](#footnote-ref-33)
34. A 11. § (2) bekezdése a Szentendre Város Önkormányzata Képviselő-testületének 22/2022. (VI. 20.) önkormányzati rendelete 10. § (1) bekezdésével megállapított szöveg. [↑](#footnote-ref-34)
35. A 11. § (2a) bekezdését a Szentendre Város Önkormányzata Képviselő-testületének 22/2022. (VI. 20.) önkormányzati rendelete 10. § (2) bekezdése iktatta be. [↑](#footnote-ref-35)
36. A 11. § (2b) bekezdését a Szentendre Város Önkormányzata Képviselő-testületének 22/2022. (VI. 20.) önkormányzati rendelete 10. § (2) bekezdése iktatta be. [↑](#footnote-ref-36)
37. A 11. § (3) bekezdése a Szentendre Város Önkormányzata Képviselő-testületének 22/2022. (VI. 20.) önkormányzati rendelete 10. § (3) bekezdésével megállapított szöveg. [↑](#footnote-ref-37)
38. A 11. § (4) bekezdése a Szentendre Város Önkormányzata Képviselő-testületének 22/2022. (VI. 20.) önkormányzati rendelete 10. § (3) bekezdésével megállapított szöveg. [↑](#footnote-ref-38)
39. Az 1. melléklet 1. pontja a Szentendre Város Önkormányzata Képviselő-testületének 22/2022. (VI. 20.) önkormányzati rendelete 11. §-ával megállapított szöveg. [↑](#footnote-ref-39)
40. Az 1. melléklet 3. pontja a Szentendre Város Önkormányzata Képviselő-testületének 22/2022. (VI. 20.) önkormányzati rendelete 11. §-ával megállapított szöveg. [↑](#footnote-ref-40)
41. Az 1. melléklet 5. pontja a Szentendre Város Önkormányzata Képviselő-testületének 22/2022. (VI. 20.) önkormányzati rendelete 11. §-ával megállapított szöveg. [↑](#footnote-ref-41)
42. Az 1. melléklet 6. pontja a Szentendre Város Önkormányzata Képviselő-testületének 22/2022. (VI. 20.) önkormányzati rendelete 11. §-ával megállapított szöveg. [↑](#footnote-ref-42)
43. Az 1. melléklet 8. pontját a Szentendre Város Önkormányzata Képviselő-testületének 22/2022. (VI. 20.) önkormányzati rendelete 12. § h) pontja hatályon kívül helyezte. [↑](#footnote-ref-43)
44. Az 1. melléklet 9. pontját a Szentendre Város Önkormányzata Képviselő-testületének 22/2022. (VI. 20.) önkormányzati rendelete 12. § i) pontja hatályon kívül helyezte. [↑](#footnote-ref-44)
45. Az 1. melléklet 14. pontja a Szentendre Város Önkormányzata Képviselő-testületének 22/2022. (VI. 20.) önkormányzati rendelete 11. §-ával megállapított szöveg. [↑](#footnote-ref-45)
46. Az 1. melléklet 18. pontja a Szentendre Város Önkormányzata Képviselő-testületének 22/2022. (VI. 20.) önkormányzati rendelete 11. §-ával megállapított szöveg. [↑](#footnote-ref-46)
47. Az 1. melléklet 20. pontja a Szentendre Város Önkormányzata Képviselő-testületének 22/2022. (VI. 20.) önkormányzati rendelete 11. §-ával megállapított szöveg. [↑](#footnote-ref-47)
48. Az 1. melléklet 21. pontját a Szentendre Város Önkormányzata Képviselő-testületének 22/2022. (VI. 20.) önkormányzati rendelete 12. § j) pontja hatályon kívül helyezte. [↑](#footnote-ref-48)
49. Az 1. melléklet 22. pontját a Szentendre Város Önkormányzata Képviselő-testületének 22/2022. (VI. 20.) önkormányzati rendelete 12. § k) pontja hatályon kívül helyezte. [↑](#footnote-ref-49)
50. Az 1. melléklet 23. pontját a Szentendre Város Önkormányzata Képviselő-testületének 22/2022. (VI. 20.) önkormányzati rendelete 12. § l) pontja hatályon kívül helyezte. [↑](#footnote-ref-50)
51. Az 1. melléklet 24. pontját a Szentendre Város Önkormányzata Képviselő-testületének 22/2022. (VI. 20.) önkormányzati rendelete 12. § m) pontja hatályon kívül helyezte. [↑](#footnote-ref-51)